મુઝફ્ફરપુર-બાંદ્રા અવધ એક્સપ્રેસ ટ્રેનમાંથી ગોરખપુરમાં રાજકીય રેલવે પોલીસ (GRP) અને રેલવે પ્રોટેક્શન ફોર્સ (RPF) જવાનોએ ૨૬ સગીરાઓને બચાવી લીધી છે. અવધ એક્સપ્રેસનાં જ એક યાત્રીએ ટ્વીટ કરીને આ અંગે સૂચના આપી હતી. ૫ જુલાઈનાં રોજ એક યાત્રીએ ટ્વીટ કરીને જણાવ્યું કે ’તે ટ્રેનનાં S-5 કોટમાં પ્રવાસ કરી રહ્યો છે અને તેણે અહીં લગભગ ૨૫ છોકરીઓને જોઈ કે જે ડરેલી અને પરેશાન હતી. જેમ બને તેમ આ છોકરીઓને છોડોવવામાં આવે.’ રેલ્વેનાં એક પ્રવક્તાએ જણાવ્યું કે ટ્વીટ બાદ વારાણસી અને લખનઉનાં અધિકારીઓ કામ પર લાગી ગયાં હતાં.